Vingelen

Vingelen er ei bygd, en skolekrets og et kirkesogn i Tolga i Innlandet. 

Vingelen har barneskole. Postnummeret er 2542.

Selv om Vingelen skal være den høyest beliggende kirkebygd i landet, har jord- og skogbruk alltid vært bygdas viktigste næringsvei. Jordsmonnet er skifer, og det er fortsatt aktivt seterbruk i bygda. Bygda grenser til Forollhogna nasjonalpark.

Før Røros kobberverk ble anlagt i 1644, var Vingelen kirkebygda i Tolga. Vingelen kirke ble bygget i 1880, og er den tredje kirken som har stått i bygda. Tettstedet Tolga oppstod da kobberverket i 1666 bygde en smeltehytte nede ved Glåma, og har etterhvert utviklet seg til kommunesenter og hovedsogn. Bygda har en imponerende samling gamle trehus, flere av dem fra 1600-tallet, i sitt velholdte kulturlandskap.

Litteratur
 Eystein Eggen: Sogeminner frå heimbygda, 1943.

 Eksterne lenker 
 Hjemmeside
 om Vingelen

Kategori:Bosetninger i Tolga